Rammeavtale

Rammeavtale for leveranse av reagenser og nødvendig forbruksmateriell

xx.xx.20xx–xx.xx.20xx

*Avtalenummer:*

*Genereres av avtaleforvaltning Sykehusinnkjøp ved inngåelse av kontrakt*

|  |  |
| --- | --- |
| **Kunde** | **Leverandør** |
| Org.nr. |  | Org.nr. |  |
| Selskap |  | Selskap |  |
| Adresse |  | Adresse |  |
| Tlf.nr. |  | Tlf.nr. |  |
| E-postadr. |  | E-postadr. |  |

Denne avtalen er elektronisk signert av begge parter.

|  |  |
| --- | --- |
| Kunde | Leverandør |
|  |  |
|  |  |

**Innhold**

1 Avtalens parter 4

2 Avtalens gjenstand 4

3 Avtalens dokumenter 4

4 Avtalens varighet 4

4.1 Varighet 4

4.2 Prøvetid 4

4.3 Ekstraordinær oppsigelse 5

4.4 Avslutning av avtalen 5

5 Priser og prisregulering 5

5.1 Priser 5

5.2 Prisregulering 5

5.3 Prisregulering som følge av myndighetsvedtak 5

6 Bestilling 6

7 Levering 6

7.1 Leveringsbetingelser 6

7.2 Leveringssted 6

7.3 Leveringstid 6

7.4 Leveringsrutiner 6

7.5 Restleveranser 7

7.6 Feilleveranser og reklamasjon 7

7.7 Forsinkelse 7

8 Leverandørens plikter 7

8.1 Omdømmelojalitet innenfor avtaleområdet. 7

8.2 Krav til etisk handel 7

8.3 Krav til medlemskap i returordning 7

8.4 Bruk av underleverandører 8

8.5 Produktene 8

8.6 Leverandørens ansvar 8

8.7 Levering av erstatningsprodukter 8

8.8 Endring av produkter i sortimentet 9

8.9 Nyutviklede produkter 9

8.10 Opplæring 9

8.11 Faktura 9

8.12 Elektronisk faktura 10

8.13 eHandel 10

8.14 Produktansvar 10

8.15 Forsikringer 10

8.16 Import til Kunden 10

8.17 Personvern 11

9 Kundens plikter 11

9.1 Betaling 11

9.2 Kundens medvirkning 11

10 Mangler 11

11 Mislighold 12

11.1 Dagmulkt ved forsinkelse 12

11.2 Misligholdsanksjoner ved forsinkelse i et avrop 12

11.3 Misligholdsanksjoner ved mangler ved et avrop 12

11.4 Heving av rammeavtalen 12

12 Generelle bestemmelser 13

12.1 Statistikk 13

12.2 Revisjon 13

12.3 Reklame og annen offentliggjøring 14

12.4 Oppfølgingsmøter 14

12.5 Kontaktpersoner i avtaleperioden 14

12.6 Transport av avtalen 14

13 Force majeure 14

13.1 Definisjon 14

13.2 Underretning 15

13.3 Kostnader 15

14 Endringer 15

15 Tvister 15

15.1 Lovvalg 15

15.2 Forhandlinger 15

15.3 Mekling 15

15.4 Domstolsbehandling 16

15.5 Verneting 16

16 Vedlegg til avtalen 16

# Avtalens parter

Kunden inngår rammeavtale med <navn på leverandør>, heretter kalt Leverandør, om kjøp av reagenser og instrumentavhengige forbruksvarer. Avtalen er signert elektronisk.

Dersom det i avtaleperioden skjer en omstrukturering av foretakene, jf § 50 i Helseforetaksloven, vil deres rettsetterfølger kunne benytte avtalen. Det samme gjelder dersom det i avtaleperioden etableres foretak/selskap eid av Kunden.

Sykehusinnkjøp HF er Kundens rådgiver og avtaleadministrator.

# Avtalens gjenstand

Avtalen gjelder levering av forbruksvarer og reagenser til instrumentet Dynex DS2.

# Avtalens dokumenter

Følgende dokumenter anses som en del av avtalen. Ved motstrid mellom bestemmelsene i dokumen­tene prioriteres de på følgende måte.

* Denne avtalen med vedlegg og endringer.
* Leverandørens tilbud dersom dette tydelig avviker fra konkurransegrunnlaget med vedlegg
* Konkurransegrunnlaget med vedlegg
* Annen skriftlig dokumentasjon

For forhold som ikke dekkes av avtalen, gjelder Lov om Kjøp av 13. mai 1988 nr. 27.

# Avtalens varighet

## Varighet

Rammeavtalen gjelder fra det tidspunkt som er angitt på avtalens forside til 2 år fra signering. Det er mulighet for å forlengelse av avtalen i inntil totallengde på 4 år.

## Prøvetid

De første 6 måneder av avtaleperioden er prøvetid. Dersom avtalen etter Kundens vurdering fungerer tilfredsstillende, fortsetter avtalen fram til utløp. I motsatt fall kan Kunden si opp avtalen med 30 dagers varsel. Oppsigelse av avtalen skal skje skriftlig og skal sendes fra Kunden senest den dag som prøvetiden utløper.

## Ekstraordinær oppsigelse

Dersom Kundens organisasjon legges ned, eller at de oppgaver som Kunden utfører faller bort på grunn av omorganisering i offentlig sektor kan Kunden si opp avtalen helt eller delvis med 6 måneders varsel.

## Avslutning av avtalen

Leverandøren plikter å tilrettelegge sin avslutning av avtalen på en slik måte at en eventuell ny leverandør ikke blir forhindret fra å oppfylle sine forpliktelser.

Avtalens vilkår gjelder for alle bestillinger bekreftet innenfor avtaleperioden, selv om leveransen skjer etter utløp av herværende rammeavtale.

# Priser og prisregulering

## Priser

Alle priser er oppgitt netto i norske kroner, eksklusive merverdiavgift og inklusive alle øvrige kostnader, frakt, skatter, avgifter, toll og eventuelle gebyrer.

## Prisregulering

Prisene er faste i to (2) år fra oppstart av avtalen.
Prisene kan justeres basert på prosentvis endring i konsumprisindeksen (KPI) publisert av Statistisk sentralbyrå.

**Endring ved justeringer:**

1+((KPI1 mnd år 20xx – KPI2 mnd år 20xx) / (KPI2 mnd år 20xx)).

Det første leddet henviser til siste tilgjengelige KPI. Det neste leddet er KPI fra avtaleinngåelse eller forrige endring.

Anmodning om prisregulering skal fremmes skriftlig av leverandør senest en (1) måned før ikrafttredelse. Etter prisregulering er prisene faste i tolv (12) måneder.

Prisen reguleres ikke som følge av endringer i valutakurs.

Eventuelle prisreguleringer administreres av Avtaleforvalter. Anmodning om prisendring sendes avtaleforvaltning.dn@sykehusinnkjop.no.

## Prisregulering som følge av myndighetsvedtak

Prisene i avtalen er gjenstand for regulering dersom vedtak eller pålegg fra offentlig myndighet endrer grunnlaget for prisfastsettelsen. Prisen kan da reguleres i tråd med den nettokonsekvens endringen i prisgrunnlaget medfører på den måte at Leverandøren blir stilt uendret.

Prisreguleringer administreres av Sykehusinnkjøp HF.

Anmodning om prisendring sendes avtaleforvaltning.dn@sykehusinnkjop.no.

# Bestilling

Bestilling skal, om ikke annet er avtalt, inneholde følgende informasjon:

* Bestillingsnummer
* Navn på bestillende enhet/ kontaktperson for bestillingen.
* Kundenummer
* Leveringssted
* Antall enheter

Kunden skal, i samarbeid med Leverandøren, utarbeide bestillingsrutiner som ivaretar hensynet til begge parter.

Dersom leveranse ikke kan utføres i henhold til bestillingen, skal Leverandøren informere Kunden om dette uten ugrunnet opphold etter mottak av bestilling.

# Levering

## Leveringsbetingelser

Levering skal foretas DDP til Kunden (adresse som fremkommer av bestillingen) i henhold til INCOTERMS 2020.

## Leveringssted

Leveringssted skal fremkomme av bestillingen.

Dersom bestillingen ikke inneholder noe bestemt leveringssted, skal levering foretas på Kundens forretningsadresse.

## Leveringstid

Terminlevering:
Leverandør skal kunne levere forespurte produkter iht. på forhånd avtalt leveringsplan mellom Leverandør og Kunde.

Det skal være mulig med hastelevering utenom terminleveringer med en leveringstid på maksimum én (1) uke.

## Leveringsrutiner

Leverandøren skal, i samarbeid med Kunden utarbeide leveringsrutiner for å oppnå mest mulig effektivisering og utnyttelse av avtalen.

## Restleveranser

Eventuelle restleveranser og leveringstidspunktet for restvarer meldes skriftlig til Kunden uten opphold etter at ordren er mottatt og gjennomgått.

## Feilleveranser og reklamasjon

Kunde skal kontrollere varene ved mottak.

Varer som er feillevert vil bli returnert til leverandøren. Varer som har mangler gir grunnlag for reklamasjon og Kunde kan returnere slike varer til leverandøren.

Kunde skal informere leverandør på forhånd om at retur vil skje. Ved retur legges ved kopi av faktura/pakkseddel. Omkostninger ved retur dekkes av leverandør.

## Forsinkelse

Dersom varen ikke er levert i henhold til punktet om leveringstid, anses varen som forsinket. Dette gjelder ikke der­som det foreligger forhold omfattet av punktet om force majeure.Dersom Leverandøren forstår eller har grunn til å anta at leveransen blir forsinket, skal leverandøren uten opphold underrette Kunden om dette skriftlig.

# Leverandørens plikter

## Omdømmelojalitet innenfor avtaleområdet.

Leverandør skal ivareta Kundens interesser i gjennomføring av kontrakten. Leverandør skal i avtaleperioden ikke utøve virksomhet som svekker Kundens omdømme. Partene skal heller ikke omtale avtalens premisser eller innhold på et slikt vis at dette kan skade den annen parts omdømme eller forhold til 3.parter. Leverandør skal ikke ta stilling til eller kommentere synspunkter eller misnøye fra pasienter eller andre som retter seg mot Kunde, men opplyse om at slike henvendelser skal rettes til Kundens kontaktperson i avtalen.

## Krav til etisk handel

Det er et krav at de produkter som avtalen omfatter er produsert på en lovlig og etisk forsvarlig måte, se vedlegget – «Etiske krav til leverandør». Dersom leverandøren bruker underleverandører for å oppfylle denne kontrakt, er leverandør forpliktet til å videreføre og bidra til etterlevelse av kravene hos sine underleverandører.

## Krav til medlemskap i returordning

Hvis norsk leverandør benytter emballasje, skal det senest ved kontraktsinngåelse fremlegges dokumentasjon for at leverandøren er medlem i en returordning eller oppfyller forpliktelsen gjennom egen returordning med egen ordning for sluttbehandling hvor emballasjen blir tatt hånd om på en miljømessig forsvarlig måte (Grønt Punkt Norge AS eller tilsvarende ordning).

## Bruk av underleverandører

Dersom Leverandør i avtaleperiode ønsker å benytte/skifte underleverandør kan dette ikke gjøres uten Kundens skriftlige godkjenning.

Leverandøren er fullt ut ansvarlig for oppfyllelse av avtalen, herunder også underleverandørens utførelse av arbeidet.

## Produktene

Produktene omfattet av avtalen fremkommer av vedlegg – «Prisliste».

## Leverandørens ansvar

Leverandøren er ansvarlig for at produktene til enhver tid er godkjent i henhold til de til enhver tid gjeldende lover og forskrifter, og at de er i henhold til kravene til egnethet og kvalitet som fremkommer av spesifikasjonene.

Produktene skal til enhver tid tilfredsstille kravspesifikasjonen som ble benyttet i konkurransen som ligger til grunn for avtalen, vedlegg –” Kravspesifikasjon”.

Produktene skal leveres i forsvarlig emballasje og i den forpakningsstørrelsen som følger av prislisten. I tillegg skal produktene være ledsaget av nødvendig informasjon om produktenes beskaffenhet og korrekt bruk. Informasjonen skal foreligge på norsk språk.

Dersom produktene ikke oppfyller kravene i dette punktet, anses produktene som mangelfulle.

## Levering av erstatningsprodukter

Leverandøren skal sikre at produktene ikke utgår av Leverandørens sortiment.

Leverandøren har rett til å tilby like eller tilsvarende produkter, dersom varene i den opprinnelige avtalen ikke lenger produseres, ikke lenger er godkjent av offentlige myndigheter, eller det foreligger forhold som nevnt i punktet om force majeure.

I øvrige tilfeller kan Leverandøren tilby like eller tilsvarende produkter dersom særlige forhold gjør det rimelig.

Produktene som blir tilbudt i henhold til dette punktet, skal ha samme pris som det opprinnelige produktet, dog slik at gunstigere priser skal komme Kunden til gode. Produkter tilbudt i henhold til dette punktet må godkjennes skriftlig av Kunden.

Før Kunden kan godta produktendringen, skal Leverandøren dokumentere spesifikasjonene til det nye produktet, herunder på hvilken måte produktets egenskaper tilsvarer det produkt som erstattes.

Kunden kan ikke godkjenne endringer i produktutvalget dersom det vil stride mot regelverket om offentlige anskaffelser. Kunden er heller ikke forpliktet til å godkjenne endringer i produktutvalget dersom dette vil medføre praktiske eller økonomiske ulemper for Kunden.

Alle henvendelser omkring dette punktet tas opp med Sykehusinnkjøp HF som koordinerer prosessen rundt endringer i produktutvalget, samt implementering av slike endringer.

## Endring av produkter i sortimentet

Dersom det i avtaleperioden oppstår et behov for Kunden til å foreta mindre endringer av produktutvalget i sortimentet, kan Leverandøren tilby andre produkter til en pris avtalt mellom partene. Slike endringer kan ikke foretas dersom det vil stride mot regelverket om offentlige anskaffelser.

Alle henvendelser omkring dette punktet tas opp med Sykehusinnkjøp HF som koordinerer prosessen rundt endringer i produktutvalget, samt implementering av slike endringer. Send anmodning til avtaleforvaltning.dn@sykehusinnkjop.no.

## Nyutviklede produkter

Dersom det i avtaleperioden blir utviklet nye produkter innenfor avtaleområdet, kan Leverandøren tilby disse til Kunden i henhold til en pris avtalt mellom partene.

Leverandøren informerer Sykehusinnkjøp HF om nye produkter som kan prøves ut. Sykehusinnkjøp HF koordinerer iverksettelse av slik utprøving. Kunden forbeholder seg retten til å prøve ut nye produkter, samt å gjennomføre utprøving av nyutviklede produkter fra andre leverandører.

##  Opplæring

Leverandøren skal i tillegg sørge for at det utarbeides et tilfredsstillende opplæringstilbud til brukere av produktet.

## Faktura

Fakturaen skal, dersom annet ikke er avtalt, inneholde følgende informasjon:

* Navn på bestillende enhet
* Bestillingsnummer
* Antall enheter
* Pris
* Leveringstidspunkt
* Leveringssted

Det skal ikke beregnes noen form for gebyr eller tillegg ved fakturering. Dersom ikke annet er avtalt sendes en faktura per bestilling.

Faktura og fakturagrunnlag skal være oppsatt iht. prisbetingelser i avtalen og på en måte som gjør det kontrollerbart uten vesentlig ressursbruk fra Kundens side.

Dersom Kunden ikke godkjenner fakturaen, skal dette meddeles Leverandøren uten unødig opphold og Kunden har krav på ny faktura med nytt forfall.

Vesentlige og/eller gjentatte feil ved fakturering ansees som mislighold av avtalen.

## Elektronisk faktura

Leverandøren skal kunne levere faktura og kreditnota elektronisk slik at Kunden mottar dokumentet i samsvar med standarden «Elektronisk handelsformat» (EHF).

## eHandel

Dersom Kunden har innført eHandel for kjøp av varer dekket av denne avtalen, forplikter Leverandøren seg til å ta i bruk Kundens systemer ved avtalestart.

Dersom Kunden, i avtaleperioden, beslutter å innføre eHandel for kjøp av varer dekket av denne avtalen, forplikter Leverandøren seg å ta i bruk Kundens systemer innen 1 måned etter mottatt varsel fra Kunden.

Se vedlegg for samhandlingsavtaler og krav til implementering.

## Produktansvar

Leverandøren er i henhold til lov av 23. desember 1988 nr. 104 om produktansvar og gjeldende norsk rett, ansvarlig for Kunde for den skade som produkt påfører Kunde, Kundes eiendom og/eller ansatte.

Leverandøren er pliktig til å holde Kunde skadesløs for ethvert krav, herunder krav om saksomkostninger, som tredjemann fremmer mot Kunde og som skyldes feil eller mangler ved produktet, Leverandørens mislighold eller Leverandørens skadevoldende atferd.

## Forsikringer

Leverandøren skal i hele avtaleperioden for egen regning tegne og opprettholde forsikringer som er tilstrekkelige til å dekke krav fra Kunden eller tredjemann som følge av Leverandørens ansvar eller risiko i henhold til avtalen.

## Import til Kunden

Importer til Kunden fra Leverandøren og dennes underleverandører skal følge Tollovens bestemmelser.

Det henvises til Tollovens §§ 3-1, 4-10 om korrekt fremleggings- og deklareringsplikt i forhold til vareførsel.

Dersom Leverandøren velger direkte å speditere varer til Kunden, enten via datterselskaper eller underleverandører i utlandet, skal Leverandøren som MVA-registrert virksomhet i Norge selv stå som importør.

Dersom feil importør deklareres ved eksport fra utlandet, medfører dette feilbelastning av MVA samt kostnader til saksbehandling og omberegning hos Tollvesenet for Kunden.

Leverandøren er i alle tilfeller erstatningsansvarlig overfor Kunden for brudd på disse bestemmelsene.

## Personvern

I den utstrekning leveransen omfatter IKT-løsninger eller ytelser som innebærer at data vedrørende den enkelte pasient (helseopplysninger og/eller andre personopplysninger) blir overført til leverandøren for lagring, tilgjengeliggjøring eller annen behandling, opptrer leverandøren som databehandler for det enkelte helseforetak. Det enkelte helseforetak er dataansvarlig. Det enkelte helseforetak skal gjennomføre en selvstendig risikoanalyse før databehandleravtale kan inngås.

Slik behandling av helseopplysninger og/eller andre personopplysninger kan ikke finne sted før det er inngått databehandleravtale mellom leverandøren og det enkelte helseforetak. Dette gjelder også om dataene er avidentifisert eller pseudonymisert.

Innholdet i databehandleravtalen og risikovurdering kan variere og gi rom for ulike vurderinger og resultat i det enkelte helseforetak. Det enkelte helseforetak kan dermed velge å ikke gjøre avrop på varen/tjenesten/løsningen/funksjonalitet som omfatter behandling av helseopplysninger og/eller andre personopplysninger.

# Kundens plikter

## Betaling

Kunden skal betale når produktene er mottatt og godkjent i henhold til bestillingen. Betaling skjer mot korrekt og godkjent faktura. Korrekt faktura forfaller 30 dager etter godkjent levering.

For betaling som ikke finner sted til rett tid, gjelder bestemmelsene i Lov om renter ved forsinket betaling mv. av 17.desember 1976, med tilhørende forskrift.

## Kundens medvirkning

Kunden skal yte nødvendig medvirkning slik at Leverandøren er i stand til å oppfylle sin leveringsplikt.

Dersom Kunden ikke kan motta leveringen, skal dette uten opphold opplyses. Leverandøren skal oppbevare produktene for Kundens regning inntil levering kan skje.

# Mangler

Det foreligger en mangel dersom produktene ikke oppfyller de krav som kontrakten fastsetter, eller ikke oppfyller de garantier som Leverandøren har gitt.

Dersom Kunden henvender seg til Leverandøren om feil eller mangler, skal Leverandøren senest påfølgende hverdag følge opp henvendelsen.

# Mislighold

## Dagmulkt ved forsinkelse

Ved forsinket levering som ikke skyldes Kunden eller som ikke kan henføres under Force Majeure, kan Kunden kreve dagmulkt uten dokumentasjon av tap ved forsinkelsen. Dagmulkten skal utgjøre 1 %, regnet av den avtalte pris som knytter seg til den totale leveransen som på grunn av den forsinkede varen ikke kan tas i bruk som forutsatt, eller kr. 500,- (satsen som blir den totalt høyeste for Kunden skal benyttes). Dagmulkt beregnes per arbeidsdag etter avtalt leveringstid. Dagmulkten løper i maksimalt 10 dager.

Med pris forstås i denne sammenheng grunnpris med alle avtalte tillegg og fradrag.

## Misligholdsanksjoner ved forsinkelse i et avrop

Ved forsinkelse kan Kunden kreve erstatning. Kunden kan kreve erstattet ethvert direkte tap som følger av forsinkelse med mindre den misligholdende parten godtgjør at misligholdet eller årsaken til misligholdet ikke skyldes den misligholdende parten. Erstatning for indirekte tap kan ikke kreves. Som indirekte tap regnes tap som nevnt i kjøpslovens § 67 andre ledd.

Dersom Kunden har vært berettiget til maksimal dagmulkt for noen del av leveransen etter punkt 11.1, og denne del fortsatt ikke er levert, kan Kunden heve avropet.

Samlet erstatning er begrenset til et beløp som tilsvarer kontraktssummen for avrop eksklusiv merverdiavgift, eller kr. 5 000,- (satsen som blir den totalt høyeste for Kunden skal benyttes). Begrensningen omfatter ikke prisdifferanse ved dekningskjøp. Begrensningen på erstatningens størrelse gjelder ikke dersom Leverandøren har gjort seg skyldig i grov uaktsomhet.

Dersom Kunden har hevet avropet, kan Kunden foreta dekningskjøp fra en annen leverandør. Kunden kan også foreta dekningskjøp dersom det haster for Kunden å motta varene.

## Misligholdsanksjoner ved mangler ved et avrop

Ved mangler på produktene eller øvrig mislighold av avtalen har Kunden rett til å kreve omlevering, prisavslag, holde tilbake betaling inntil korrekt levering er skjedd og/eller kreve erstatning.

Dersom mangelen eller det øvrige misligholdet er vesentlig, kan Kunden heve avropet helt eller delvis med øyeblikkelig virkning.

Bestemmelsen om misligholdsanksjoner ved forsinkelse tredje og fjerde ledd gjelder tilsvarende.

## Heving av rammeavtalen

Kunden kan heve rammeavtalen helt eller delvis med øyeblikkelig virkning dersom Leverandøren har vesentlig misligholdt avtalen.

Som vesentlig mislighold regnes blant annet at Leverandør tross skriftlige advarsler gjentatte ganger misligholder sine forpliktelser som følger av denne avtalen i et omfang som er vesentlig og/eller byrdefullt for Kunde.

Gjentatte forsinkelser av enkeltstående leveranser som ikke skyldes Force Majeure innebærer vesentlig mislighold av avtalen.

Ved mislighold fra Leverandørens side overfor en av de deltakende Kunder som gir grunnlag for heving av avtalen, har samtlige Kunder rett til å heve avtalen.

Ved heving av rammeavtalen kan Kunden kreve erstatning for øvrig tap som ikke kan kreves dekket etter reglene om misligholdsanksjoner for foretatte avrop.

Heving etter denne bestemmelsen administreres av Avtaleforvalter.

# Generelle bestemmelser

## Statistikk

Leverandøren plikter å utarbeide kvartalsvis statistikk, uten ekstra kostnad for Kunden eller Sykehusinnkjøp HF. Kvartalsvis statistikk utarbeides pr 20.04 (Q1). 05.08 (Q2), 20.10 (Q3) og 20.01 (Q4). Statistikken skal oversendes Sykehusinnkjøp HF uoppfordret innen disse fristene. Statistikk skal vise forbruk og omsetning eks. mva pr. produkt fordelt på de ulike Kunder. Statistikken skal leveres på den enhver tids gjeldende mal utarbeidet av Sykehusinnkjøp HF. Statistikken skal inneholde alt salg til Kunden, både produkter som står i prislisten og øvrige produkter på området avtalen gjelder.

Statistikk leveres via Sykehusinnkjøp HF sin portal for statistikkinnlevering (<https://portal.sykehusinnkjop.no/>) i Microsoft Excel-format. Brukernavn og passord fås ved henvendelse til avtaleforvaltning.dn@sykehusinnkjop.no. Leverandøren skal i god tid før første innlevering av statistikk sørge for at egen statistikkansvarlig får brukernavn og passord for pålogging. Leverandøren skal straks gjøre seg kjent med portalen og rutinene knyttet til denne, og har selv ansvaret for at innrapporteringen er i tråd med kravene som er stilt. Leverandøren skal oppdatere og holde vedlike kontaktinformasjon slik det fremgår av portalen. Leverandør som er part på flere avtaleområder, skal selv sørge for at rapporteringen pr. avtaleområde blir korrekt.

Det skal være mulig å kontrollere innlevert salgsstatistikk mot avtalepriser. Leverandøren må sørge for at statistikk som leveres inneholder artikkelnummer i henhold til prisskjema utfylt av leverandør. Dersom det skjer endringer i artikkelnummer må dette meldes til Sykehusinnkjøp HF.

Ved forsinket oversendelse av statistikk som ikke kan henføres under Force Majeure, kan Sykehusinnkjøp HF kreve dagmulkt uten dokumentasjon av tap ved forsinkelsen. Dagmulkt utgjør kr. 1.000,- per arbeidsdag etter avtalt innsendingsfrist.

## Revisjon

Kunden har rett til å foreta revisjon av Leverandørens systemer, rutiner og aktiviteter som er forbundet med leveransen. Revisjonsretten starter ved avtaleinngåelse og er begrenset til avtaleperioden. Ved revisjon skal Leverandøren vederlagsfritt yte rimelig assistanse.

## Reklame og annen offentliggjøring

Vilkår og priser i avtalen skal være unntatt offentlighet i henhold til lov av 19.mai 2006 nr. 16 om rett til innsyn i dokument i offentlig virksomhet § 13, jf. lov av 10. februar 1967 om behandlingsmåten i forvaltningssaker § 13.

Begge parter pålegges å behandle alle opplysninger som fremkommer i forbindelse med inngåelse av denne kontrakt og annen informasjon som måtte ha fremkommet under samtaler som fortrolig informasjon. Dette innebærer at foreliggende kontrakt ikke skal gjøres tilgjengelig for tredjepart. Samme vilkår gjelder for all fortrolig informasjon som måtte fremkomme gjennom kontraktens levetid.

Leverandøren og Kunden skal samarbeide om å gjøre avtalen kjent for Kunden. Kunden skal opplyses om kommersielle vilkår, tekniske spesifikasjoner og opplysninger om produktenes anvendelsesområde.

Enhver bruk av avtalen i reklameøyemed skal godkjennes av Kunden.

## Oppfølgingsmøter

Leverandøren og Kunden skal møtes regelmessig ved behov for å følge opp alle sider av avtalen. Leverandøren skal holde Kunden løpende underrettet om arbeidets fremdrift, de resultater som er oppnådd og oppfyllelse av kontrakten. Begge parter kan innkalle til oppfølgingsmøter.

Sykehusinnkjøp HF er ansvarlig for å innkalle til et årlig statusmøte for avtalen hvor Sykehusinnkjøp HF, Kunden og leverandøren deltar.

Leverandøren er forpliktet til å holde tilgjengelig nødvendig personell for disse møtene.

## Kontaktpersoner i avtaleperioden

Kunden, Sykehusinnkjøp HF og Leverandørens kontaktpersoner for avtaleperioden er i henhold til avtalens forside. Dersom kontaktpersoner endres skal de øvrige parter øyeblikkelig varsles om dette.

## Transport av avtalen

Partene kan ikke overdra sine rettigheter og forpliktelser etter denne avtalen uten godkjenning fra den andre parten.

# Force majeure

## Definisjon

Følgende omstendigheter skal betraktes som force majeure (fritaksgrunner) dersom de inntrer etter avtalens inngåelse og gjør dens faktiske oppfyllelse umulig: Krig, opprør eller indre uroligheter, beslutning av offentlige myndigheter, naturkatastrofe, brudd i den offentlige kraft-forsyning eller i den alminnelige samferdsel, betydningsfull arbeidskonflikt eller annen omstendighet av liknende karakter og inngripende betydning.

Ingen av partene skal anses å ha misligholdt en forpliktelse etter avtalen i den utstrekning oppfyllelse av den er forhindret på grunn av force majeure. Plikter i henhold til avtalen suspenderes så lenge forholdet gjør seg gjeldende.

## Underretning

Leverandøren skal umiddelbart ved situasjonens inntreden skriftlig underrette Kunden og Sykehusinnkjøp HF om den antatte varighet, samt eventuelle tiltak som vil bli satt i verk for å begrense/avhjelpe virkningen av situasjonen. Leverandøren skal uten ugrunnet opphold dokumentere at den manglende oppfyllelse skyldes force majeure.

## Kostnader

I tilfelle av force majeure skal hver av partene dekke sine omkostninger som skyldes force majeure- situasjonen.

# Endringer

Enhver endring eller tillegg som har innvirkning på denne kontrakt, for eksempel i form av endret teknisk innhold, prismes­sige konsekvenser eller andre kontraktuelle betingelser, skal reguleres skriftlig.

Forslag til endringer skal fremmes skriftlig til Sykehusinnkjøp HF ved utfyllelse av «Anmodning om endring». Gjennomførte endringer vil fremgå av endringsprotokoll.

Partene kan innkalle til reforhandling av vilkårene i avtalen om det skulle inntreffe bety­delige forandringer i markedets rammebetingelser i løpet av avtaleperioden. Det kan uansett ikke gjøres vesentlige endringer i avtalen.

# Tvister

## Lovvalg

Avtalen er underlagt norsk rett.

## Forhandlinger

Tvister som oppstår mellom partene på bakgrunn av avtalen skal søkes løst ved forhandlinger.

## Mekling

Dersom en tvist i tilknytning til denne avtalen ikke blir løst etter forhandlinger, kan partene forsøke å løse tvisten ved mekling.

Partene kan velge å legge Den Norske Advokatforenings regler for mekling ved advokat til grunn, eventuelt modifisert slik partene ønsker. Det forutsettes at partene blir enige om en mekler med den kompetansen partene mener passer best i forhold til tvisten.

Den nærmere fremgangsmåten for mekling bestemmes av mekleren, i samråd med partene.

## Domstolsbehandling

Dersom forhandlingen ikke fører frem, skal saken bringes inn for de ordinære domstolene. At en tvist er brakt inn til avgjørelse for domstol, fritar i seg selv ikke partene til å oppfylle sine forpliktelser etter kontrakten.

## Verneting

Verneting for avtalen er kundens verneting, med mindre partene enes om et annet verneting.

# Vedlegg til avtalen

Vedlegg: Utfylt kravspesifikasjon

Vedlegg: Utfylt prisliste

Vedlegg: Helse Nord – Avtale om elektronisk samhandlingsavtale

Vedlegg: Helse Nord - Leverandørinformasjon for elektronisk samhandling